અત્યંત નાની વયે ( મુવી પ્રમાણે 4 વર્ષે ) ગોડ ગિફ્ટેડ એવી ટોન્યાને એની બંડખોર મા કમ મદારી એવી LaVona [ ટ’થી ટેરિબલ ને ટેરિફિક એવી Allison Janney ] આઈસ રિંગમાં ઢસડી જાય છે ! ના એ મેન્ટર પણ ન્હોતી ને મા તો હરગીઝ ન્હોતી – એ તો બસ મૂંહફટ્ટ , કોરું કટ્ટ ને સીધું સટ્ટ તબડાવતી એવી મા છે કે જેનું એક જ લક્ષ્ય છે કે ટોન્યા ફિગર સ્કેટિંગમાં નંબર વન હોય ! બીજી કોઈ વાત નહિ ને દલીલ તો હરગીઝ નહીં – નકર પડે એક મોઢા ઉપર સટ્ટાક ! જાણે વ્હીપ્લેશના પેલા કોચની લેડી એડિશન ! તો આમ નાનપણથી જ ટોન્યા મમ્મી-પપ્પા’નો ડિવોર્સ થઇ ચુક્યો હોવાથી પરિવાર શું એ તો ન્હોતી જ જાણતી પણ મા નામની મિરાત’થી પણ એ વંચિત હતી ! ને આમાં ને આમાં એ ફર્સ્ટ લવ’માં ખાબકી ને ત્યાં પણ ભંગાણી ! એ ભાયડો ય આડેધડ હાથ ઉપાડી લેતો હતો અને લટકામાં એનો દોસ્ત શોન . . ઉભા રહો એ તો નંગ છે નંગ , એની વાત આગળ પર ! – આમ ટોન્યા’ને માર ને આંચકા ખાવાની નવાઈ ન્હોતી પણ આખરે ક્યાં સુધી ? અને ત્યારે જ પેલો ઇન્સિડન્ટ બને છે – ઓલમ્પિક ટાણે જ પ્રતિસ્પર્ધી એવી નેન્સી’ના કોઈ ગોઠણ ભાંગી જાય છે ને એના છાંટા ટોન્યા પર ઉડે છે . . . लाहौल विला कुव्वत !